《灵岩山》
元代·陈方

客吴十五载，始上灵岩山。入门地如削，凭轩绝跻攀。

孰云念乡国，不复忧险艰。回首楚与越，茫茫一气间。

向来朝会时，自谓吞百蛮。焉知王气衰，空忝禅栖閒。

山川自潇洒，木石饶斓斑。俯仰万里外，浩歌风雨还。

作者简介：元京口人，字子贞，号孤蓬倦客。赴省试至吴，元帅王某招致宾席，因寓吴。晚主无锡华氏家塾。工诗。有《孤蓬倦客稿》。